open-index/open-wikipedia-markdown huggingface dataset:
John Leonard Swigert

**John Leonard „Jack“ Swigert, Jr.** (* 30. august 1931, Denver, Colorado, USA – † 27. december 1982, Washington, D. C.) bol americký astronaut, ktorý je známy najmä svojou účasťou na misii Apollo 13 v roku 1970.

## Životopis
### Pred letom
Po skončení East High School sa venoval štúdiu strojárstva na University of Colorado at Boulder. Roku 1953 štúdium úspešne ukončil ako strojný inžinier a pridal sa k vojenskému letectvu. Tri roky slúžil ako stíhač na amerických základniach v Japonsku a Kórei. Potom bol zamestnaný ako továrny pilot firmy Pratt-Whitney Aircraft. V roku 1964 prešiel ku koncernu North American Aviation, aby mohol študovať letecké inžinierstvo na Rensseelaerovom technickom inštitúte (Rensselaer Polytechnic Institute). Písať o ňom začalo po získaní ceny Octava Chanuta v roku 1966, teda ešte dlho pred jeho letom do vesmíru. To preto, že vymyslel a dôkladne vyskúšal zariadenie na uľahčenie pristávania kozmických lodí. V roku 1966 bol zamestnaný v NASA, kde sa zúčastnil Programu Apollo. Mal za sebou 4600 letových hodín. Ešte počas kozmonautického výcviku  začal s ďalším štúdiom na University of Hartford, odbor priemyselné riadenie. Doktorát obhájil roku 1967. V roku 1970 bol narýchlo vymenovaný namiesto kozmonauta Mattinglyho pri ktorom existovalo podozrenie z nakazenia sa rubeolou do posádky letu Apolla 13.

### Let do vesmíru
Štartoval z kozmodrómu na myse Canaveral spolu s kozmonautmi Lovellom a Haisom. Prvú noc po štarte príliš nespal, zabudol si dole poznámky k letu a cez riadiace stredisko riešil odklad podania daňového priznania. Kritické okamihy posádke nastali 14. apríla, tretí deň letu. Explodovala nádrž so stlačeným kyslíkom, po ktorej museli prejsť do lunárneho modulu a vrátiť sa na Zemi. Pristáli na hladine Tichého oceánu. Slávny a svojou nebezpečnosťou známy let  bol neskôr sfilmovaný.

### Vesmírna misia v dátach
* 1970-029A APOLLO 13, funkcia CMP (command modul pilot) pilot veliteľského modulu
* Štart: 11. apríl 1970
* Pristátie: 17. apríl 1970
* Doba letu: 142 h 54 min 41 sek

### Po lete
Zostal ešte tri roky v tíme astronautov. V apríli 1973 sa stal výkonným riaditeľom Výboru pre vedu a technológiu pri Snemovni reprezentantov USA. Od 31. augusta 1977 sa venoval politickej kariére v rámci Republikánskej strany, za ktorú bol v roku 1982 zvolený do Kongresu. Zomrel však na rakovinu skôr, ako sa mohol ujať funkcie.

## Externé odkazy
* John Swigert na stránkach NASA 
* Oficiálny životopis na stránkach NASA 

## Zdroj
* *Sto hvězdných kapitánů*, vydalo nakl. Práce r.1982, autor Milan Codr
* http://mek.kosmo.cz/bio/usa/00045.htm
* http://www.lib.cas.cz/space.40/ASTRON/USA/SWIG-JL2.HTM

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Program Apollo
Kategória:Osobnosti z Denveru
Kategória:Osobnosti NASA
Arnaldo Tamayo Méndez

**Arnaldo Tomayo Méndez** (* 29. január 1942, Guantánamo, Kuba) je bývalý kubánsky kozmonaut, zapojený do programu Interkozmos.

## Život
Arnaldo vyrastal na Kube v chudobnej robotníckej rodine. Od svojich 12 rokov si musel zarábať na živobytie sám. Pracoval na plantážach, v stolárskej dielni, čistil topánky a pritom chodil do školy. Vo svojich 17 rokoch zažil kubánsku revolúciu. Vstúpil do Združenia mladých povstalcov, zapojil sa do pracovných brigád. Potom sa dostal k štúdiu na technickom inštitúte a vstúpil do armády. Roku 1961 bol poslaný do Sovietskeho zväzu, aby sa tam stal vojenským letcom. Počas kubánskej krízy absolvoval desiatky hliadkovacích letov. V roku 1969 bol prijatý do vojenskej akadémie generála Antonia Macea. Stal sa náčelníkom štábu a zastával aj ďalšie armádne funkcie. Potom prišlo pozvanie do tímu budúcich kozmonautov. Do ZSSR odletel aj so svojim neskorším náhradníkom José Falconom.

Letu so Sojuzom 38 sa dočkal v septembri 1980. Letel pod sovietskym veliteľom, kozmonautom Romanenkom na orbitálnu stanicu Saľut 6, kde už bol pripojený Sojuz 37. Čakali tu na nich kozmonauti SSSR Popov a Riumin. Celé kvarteto potom týždeň plnilo úlohy (20 vedeckých experimentov) programu Interkozmos pripravené pre túto medzinárodnú posádku. Tamayo-Méndez s Romanenkom potom v lodi Sojuz 38 odleteli na Zem. Po lete výcvikové stredisko opustil. Je ženatý.

## Lety do vesmíru
* Sojuz 38, Sojuz 37 - (18. september 1980 – 26. september 1980)

## Zdroje
### Literatúra
* *Sto hvězdných kapitánů*, vydalo nakl. Práce r.1982, autor Milan Codr

### Externé odkazy
* http://mek.kosmo.cz/bio/ostatni/00097.htm
* http://www.lib.cas.cz/space.40/ASTRON/CUB/MEND-AT.HTM

Kategória:Narodenia v 1942
Kategória:Kubánski kozmonauti
Kategória:Interkozmos
Kategória:Držitelia Radu Priateľstva
Vydrica

**Vydrica** môže byť:
* vodný tok v Bratislave a v Malých Karpatoch, prameniaci pri Bielom kríži, pozri Vydrica (vodný tok)
* historická osada v dnešnej Bratislave:
** v južnej Mlynskej doline (zanikla okolo roku 1358), pozri Vydrica (Mlynská dolina)
** na bratislavskom hradnom vrchu, neskôr štvrť Bratislavy, pozri Vydrica (Bratislava)
* zaniknutá ulica v Bratislave nachádzajúca sa v rovnomennej štvrti (oficiálne názvy: do roku 1879: Große Wödritz [doslova: Veľká Vydrica], od r. 1879: Weidritz (nem.)/Vödric (maď.), od r. 1921 Vedrica, od r. 1926 Vydrica ulica/Vydricová ulica, od r. 1928 Vydrica), pozri pod Vydrica (Bratislava)
* prírodná rezervácia, pozri Vydrica (prírodná rezervácia)

## Pozri aj
* Malá Vydrica (a) potok v Bratislave, dnešný názov: Bystrička; b) zaniknutá ulica v Bratislave v štvrti Vydrica) 
* Suchá Vydrica (potok v Bratislave, dnešný názov: Čierny potok)

## Zdroj
*HORVÁTH, V. Bratislavský topografický lexikon. Bratislava: Tatran, 1990, S. 315-317, 236
Kościuszkov vrch

**Kościuszkov vrch** () je najvyšší vrch v Austrálii. Leží v pohorí Snowy Mountains v štáte Nový Južný Wales pri hranici s Viktóriou a neďaleko hlavného mesta Austrálie - Canberry. Vrch je súčasťou národného parku Kosciuszko, ktorý má rozlohu . V tomto národnom parku sa nachádza niekoľko lyžiarskych stredísk - Thredbo, Charlotte Pass, a Perisher Blue.
 
## Poloha
Kościuszkov vrch je časťou veľkého hrebeňa ktorý tvorí významné rozvodie a zároveň štátne hranice Viktórie a Nového Južného Walesu. Tá sa nachádza v bezprostrednej blízkosti vrchu. Mount Kosciusko leží uprostred pomyselnej čiary medzi Sydney a Melbourne na juhovýchode kontinentu (tj.  na obe strany). 

## Podnebie
Vrchol a jeho okolie je pokryté snehom cez zimu a na jar na južnej pologuli - zvyčajne od júna až do októbra. Teploty klesajú v júli na -6°C a vystupujú v januári až na 21°C. (Geografia a klíma )
  
## Dejiny
Od roku 1997 sa oficiálne Mount Kosciusko píše so „z“ (Mount Kosciuszko). Ako prvý na vrch vystúpil poľský bádateľ Paul Edmund Strzelecki 15. februára 1840. Pred ním však na vrch pravdepodobne vystúpili pôvodní obyvatelia Austrálie -  Aborigéni. Vrchol dostal meno podľa generála Tadeusza Kościuszka.

## Iné projekty

## Externé odkazy
* MtKosciuszko Inc Perth - Australia
* Peakware- World Mountain Encyclopaedia - fotografie *Mount Kosciuszka*

Kategória:Veľké predelové vrchy
Kategória:Dvojtisícovky v Austrálii
Kategória:Koruna Zeme
Kategória:Geografia Nového Južného Walesu
Kategória:Najvyššie vrchy štátov
Kategória:Eponymické termíny v geografii
Cumberland Hill

**Cumberland Hill** je sídlo a štatistická jednotka v rámci mesta Cumberland v Spojených štátoch amerických, v severnej časti štátu Rhode Island. Je súčasťou Providence County, má rozlohu 8,9 km² (z toho 8,5 km² súš) a žije tu 7 738 obyvateľov (2000).

Nachádza sa na ľavom brehu rieky Blackstone River, severne od Providence a leží v rozsiahlej urbanizovanej oblasti medzi mestami Boston, Worcester a Providence.

Kategória:Mestá v Rhode Islande
Greenville

**Greenville** môže byť:
 
*v Kanade:
** Greenville (Nové Škótsko)

*v Libérii:
** Greenville (Libéria)

*v USA:
**Greenville (Alabama)
**Greenville (Kalifornia) (v Plumas County)
**Greenville (Alameda County (Kalifornia)
**Greenville (Yuba County (Kalifornia)
**Greenville (Connecticut)
**Greenville (Delaware)
**Greenville (Florida)
**Greenville (Georgia)
**Greenville (Illinois)
**Greenville (Indiana)
**Greenville (Iowa)
**Greenville (Kentucky)
**Greenville (Louisiana)
**Greenville (Maine)
**Greenville (Massachusetts)
**Greenville (Michigan)
**Greenville (Mississippi)
**Greenville (Missouri)
**Greenville (Nevada)
**Greenville (New Hampshire)
**Greenville (Jersey City) (New Jersey)
**Greenville (Južná Karolína)
**Greenville (New York) 
**Greenville (Severná Karolína)
**Greenville (Ohio)
**Greenville (Oregon)
**Greenville (Pennsylvánia)
****Greenville Township (Somerset County (Pennsylvánia)
**Greenville (Rhode Island)
**Greenville (Severná Karolína)
**Greenville (Texas)
**Greenville (Utah)
**Greenville (Virgínia)
**Greenville (Wisconsin)
**Greencastle (Západná Virgínia) (tiež sa nazýva Greenville)

## Pozri aj
*Greeneville
*Grenville
Greenville (Rhode Island)

**Greenville** je mesto v Spojených štátoch amerických, v severnej časti štátu Rhode Island. Nachádza sa v Providence County, má rozlohu 14,9 km² (z toho 13,5 km ²súš) a žije tu 8 626 obyvateľov (2000).

Mesto leží ZSZ od Providence, na ceste do mesta Putnam. Je súčasťou metropolitnej oblasti Providence - Fall River.

	
Kategória:Mestá v Rhode Islande
Pawtucket

**Pawtucket** je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu  (z toho  súš) a žije tu 72 958 obyvateľov (2000). Je to štvrté najľudnatejšie mesto v štáte a je súčasťou aglomerácie Providence.

Leží severovýchodne od Providence, pri hraniciach s Massachusetts, okolo ústia rieky Blackstone River do úzkej morskej zátoky Seekonk. V meste sa nachádza pamiatkový komplex Slater Mill Historical Site. Na východnom okraji mesta, na brehoch rieky Ten Mile River, sa rozkladajú parky Slater Memorial Park a Ten Mile River State Park. 

## Osobnosti mesta
* Raymond Hood, (1881 – 1934), architekt

Kategória:Mestá v Rhode Islande
Moskva (rieka)

[náhľad|Rieka Moskva v hlavnom meste [Rusko|Ruska]]
**Moskva** je rieka, ktorá preteká rovnomennou ruskou metropolou. Dlhá je  (z toho  je splavných) a vlieva sa pri Smolenskej oblasti do Oky.

Rieka pramení v starkovskej bažine, počas svojej púte prekonáva prevýšenie . Jej hlavnými prítokmi sú Ruza, Istra, Jauza, Pachra a Severka. Povodie Moskvy sa rozkladá na celkom . Zamŕza na prelome novembra a decembra a rozmŕza opäť v marci. Významnými mestami, ktorými preteká, sú okrem metropole tiež Zvenigorod, Voskresensk, Kolomna, Žukovskij, Bronnicy a Možajsk.

Názov rieky, podľa ktorého je pomenované tiež mesto, má neruský pôvod; špekuluje sa o tom, či nie je ugro-fínsky (v jazyku ugro-fínskeho národa Mokšov by šlo o *temnú rieku resp. špinavú vodu*), komijský (*kravská rieka*) alebo mordvinský (*medvedia rieka*).

Moskva je tiež využívaná ako zdroj vody pre svoju menovkyňu; táto voda však nie je veľmi kvalitná. Vďaka kanálu, spájajúcemu rieku s Volgou, má tak hlavné mesto po rieke spojenie s Kaspickým morom a vďaka ďalším kanálom aj s Čiernym morom, Baltským a Bielym morom.

Pri meste Možajsk bola vybudovaná Možajská priehrada.

## Iné projekty

Kategória:Rieky v Rusku
Kategória:Rieky v európskej časti Ruska
Anafylaxia

náhľad| Anafylaxia
**Anafylaxia** je najťažšia alergická reakcia. Ide o búrlivý prejav odpovede organizmu, ktorý väčšinou začína intenzívnym svrbením na celom tele, kožnou reakciou a často aj sťaženým dýchaním. Reakcia sa môže spustiť už niekoľko desiatok sekúnd po zjedení potraviny, alebo po aplikácii lieku injekčne či ústne a v priebehu niekoľkých minút môže končiť šokovým stavom. Ak nie je podaná okamžitá liečba (adrenalín, zaistenie dýchania a obehu) môže končiť smrteľne. Často sa tento stav označuje ako anafylaktický šok.

## Iné odkazy

## Externé odkazy
* 

## Zdroje

Kategória:Alergiológia
Nintendo GameCube

**Nintendo GameCube**, alebo skrátene **GCN**, je herná konzola šiestej generácie vyvinutá firmou Nintendo a prvýkrát uvedená na trh 14. septembra 2001 v Japonsku ako následovník konzoly Nintendo 64.

Je to prvá Nintendo konzola, ktorá používa optické disky. Tiež sa do nej dá cez Link kábel zapojiť Game Boy Advance, ktorý sa pri hraní môže používať ako ovládač, alebo tiež v niektorých hrách odomkne špeciálny obsah.

## Hardvér
### Technická špecifikácia
* CPU: IBM Gekko, 485 MHz, 128-bit 
* RAM: 43 MB
* Rozlíšenie: 640x480 pixelov (480p)
* Paleta farieb: 16 777 216 farieb

### Pamäťové médiá
Keďže zápis na optické disky, na ktorých boli hry, nebol možný, na ukladanie pozícií a dát hráčov slúžili pamäťové karty GameCube Memory Card. Tie sa predávali v troch rôznych veľkostiach: 59 (4 Mbit), 251 (16 Mbit) a 1019 (64 Mbit). Tieto tri typy boli farebne rozlíšené.

## Iné projekty

## Externé odkazy

Kategória:Herné konzoly
Kategória:Nintendo
Valley Falls

**Valley Falls** môže byť sídlo v USA:

*v Južnej Karolíne, pozri Valley Falls (Južná Karolína)
*v Kansase, pozri Valley Falls (Kansas)
*v New Yorku, pozri Valley Falls (New York)
*v Rhode Islande, pozri Valley Falls (Rhode Island)
East Providence

**East Providence** je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu 43,02 km² (z toho 34,7 km² súš) a žije tu 48 688 obyvateľov (2000). Je to piate najľudnatejšie mesto v štáte.

Mesto leží v aglomerácii Providence, východne od hlavného mesta, medzi úzkymi morskými zátokami Seekonk a Providence a hranicou s Massachusetts. Cez mesto preteká rieka Ten Mile River, na ktorej je vybudovaná priehrada James V. Turner Reservoir. S Providence je mesto spojené tromi mostami (dva diaľničné).

Kategória:Mestá v Rhode Islande
North Providence

**North Providence** je mesto v Spojených štátoch amerických, v centrálnej časti štátu Rhode Island. Je súčasťou Providence County, má rozlohu  (z toho  súš) a žije tu 32 411 obyvateľov (2000).

Mesto s prevažne obytnou funkciou leží severozápadne od hlavného mesta Providence a je súčasťou jeho aglomerácie.

Kategória:Mestá v Rhode Islande
Johnston

**Johnston** môže byť:

*atol v Tichom oceáne, pozri Johnston (atol)
*sídlo:
**v Spojenom kráľovstve (Wales), pozri Johnston (Wales)
**v USA (Iowa), pozri Johnston (Iowa)
**v USA (Južná Karolína), pozri Johnston (Južná Karolína)
**v USA (Rhode Island), pozri Johnston (Rhode Island)
*správna jednotka:
**v USA (Južná Karolína), pozri Conty Johnston (Južná Karolína)
**v USA (Oklahoma), pozri County Johnston (Oklahoma)
Central Falls

**Central Falls** je mesto v Spojených štátoch amerických, vo východnej časti štátu Rhode Island. Je súčasťou Providence County, má rozlohu 3,34 km² (z toho 3,1 km² súš) a žije tu 18 928 obyvateľov (2000).

Mesto leží severne od Providence, v aglomerácii hlavného mesta štátu, prevažne na pravom brehu rieky Blackstone River a pri hranici so štátom Massachusetts. Prevažuje rezidenčná funkcia.

Kategória:Mestá v Rhode Islande
Valley Falls (Rhode Island)

**Valley Falls** je štatistická jednotka v rámci mesta Cumberland v Spojených štátoch amerických, vo východnej časti štátu  Rhode Island. Je súčasťou Providence County, má rozlohu  (z toho  súš) a žije tu 11&nbsp;599&nbsp;obyvateľov (2000).

Nachádza sa na ľavom brehu rieky Blackstone River, v blízkosti hranice s  Massachusetts, severne od Central Falls, v aglomerácii Providence. Južne od mesta sa rozprestiera rybník Valley Falls Pond.

Kategória:Mestá v Rhode Islande
Veľká panva

thumb|Poloha

**Veľká panva** (angl. *Great Basin*) je veľký suchý región Spojených štátov. Jeho hranice závisia od použitej definície. Podľa najbežnejšej definície je to súvislé povodie medzi pohorím Wasatch Mountains v štáte Utah a Sierra Nevada, ktoré nemá žiadny výtok ústiaci do mora. 

Kategória:Regióny v USA
Cortés (Honduras)

**Cortés** je department na severe Hondurasu. Je v ňom koncentrovaných najviac priemyselných aktivít a je druhý najľudnatejší v krajine. Jeho sídlom je San Pedro Sula, druhé najväčšie mesto Hondurasu. V departmente je aj mesto Puerto Cortés pri pobreží Karibského mora, dnes najdôležitejší prístav v krajine.

Kategória:Departmenty v Hondurase
Ľubomír Michalík

**Ľubomír Michalík** (* 13. august 1983, Čadca) je profesionálny slovenský futbalista hrajúci za slovenský klub ŠKF Sereď.

Michalík začal profesionálne hrávať v Senci, odkiaľ po jednej sezóne odišiel do anglického Boltonu. Po sezóne odišiel hosťovať do Leedsu. Hosťovanie sa následne zmenilo na trvalý prestup a Michalík zotrval v tomto klube až do roku 2011. Potom zamieril do ďalšieho anglického tímu, Carlisle United. V roku 2012 odišiel do Portsmouthu. Vyskúšal si aj angažmán v kazašskom Kairate Almaty. Od roku 2015 hráva opäť na Slovensku, do roku 2017 to bola Dunajská Streda a od roku 2017 je to ŠKF Sereď.

## Externé odkazy
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči FC Senec
Kategória:Hráči Bolton Wanderers FC
Kategória:Hráči Leeds United
Kategória:Hráči Portsmouth FC
Kategória:Hráči FK DAC 1904 Dunajská Streda
Kategória:Hráči ŠKF Sereď
Kategória:Osobnosti z Čadce
Santa Bárbara (department v Hondurase)

thumb
**Santa Bárbara** je department na severozápade Hondurasu. Jeho sídlom je Santa Bárbara.

Kategória:Departmenty v Hondurase
Comayagua

**Comayagua** je department v centrálnej časti Hondurasu. Jeho sídlom je mesto Comayagua.

Kategória:Departmenty v Hondurase
Korytnická dolina

náhľad|Korytnická dolina
**Korytnická dolina** sa nachádza v západnej časti Nízkych Tatier. 

Preteká ňou potok Korytnica a prechádza ňou cesta I/59. V jej hornej časti sa nachádzajú kúpele Korytnica a pramení známa minerálna voda. 

## Externé odkazy
* Poloha na turistickej mape

Kategória:Doliny Nízkych Tatier
Revúcka dolina

**Revúcka dolina** oddeľuje Veľkú Fatru od Nízkych Tatier.

Preteká ňou riečka Revúca a je významná z hľadiska dopravy, pretože jej dolnou časťou prechádza cesta I/59. V rokoch 19081974 dolinou viedla úzkorozchodná železničná trať Ružomberok – Korytnica, v súčasnosti je na jej zemnom telese vybudovaná cyklistická trasa Cyklokorytnička.

V závere doliny sa nachádza mesto Ružomberok, v strednej časti obec Liptovská Osada a v hornej Liptovské Revúce. Hornou časťou prechádza cesta III. triedy cez sedlo Veľký Šturec do Motyčiek. 

## Ústia do nej
* Suchá dolina
* Zelená dolina
* Teplá dolina
* Skalné
* Korytnická dolina 
* Lúžňanská dolina

## Referencie

## Iné projekty

## Externé odkazy
* Poloha na turistickej mape

Kategória:Doliny Veľkej Fatry 
Kategória:Doliny Nízkych Tatier
Kategória:Liptovské Revúce
Kategória:Liptovská Osada
Kategória:Ružomberok
Kategória:Geografia okresu Ružomberok
Lúžňanská dolina

**Lúžňanská dolina** je dolina v juhozápadnej časti Nízkych Tatier v okrese Ružomberok.

Odbočuje z Revúckej doliny smerom na východ. Preteká ňou potok Lúžňanka a nachádza sa v nej obec Liptovská Lúžna. Leží v ochrannom pásme Národného parku Nízke Tatry a v jej hornej časti sa nachádza Prírodná rezervácia Meandre Lúžňanky.

Dolina sa nachádza v geomorfologickom  celku Nízke Tatry, podcelok Ďumbierske Tatry, časť Lúžňanská kotlina.

## Referencie

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptovská Lúžna
Kategória:Liptovská Osada
Kategória:Geografia okresu Ružomberok
Charles Thomson Rees Wilson

**Charles Thomson Rees Wilson** (14. február 1869, Midlothian, Spojené kráľovstvo† 15. november 1959, Edinburgh) bol škótsky fyzik. V roku 1927 získal Nobelovu cenu za vypracovanie metódy zviditeľnenia dráh elektricky nabitých častíc pomocou kondenzovaných pár.

## Životopis

Na univerzite v Manchesteri vyštudoval zoológiu, botaniku a geológiu, na univerzite v Cambridgei potom fyziku a chémiu. Pracoval v Cavendishovom laboratóriu aj v observatóriu pre výskum Slnka. Roku 1925 sa stal profesorom fyziky na univerzite v Cambridgei.

Od roku 1895 sa venoval štúdiu atmosférickej elektriny. Po objave rádioaktivity sa zaoberal rádioaktivitou dážďa a snehu, čo ho doviedlo k výskumu kondenzácie pár. Jeho následný objav hmlovej komory v roku 1912 znamenal prielom do pozorovacích techník elementárnych častíc, takže stopy dráh týchto častíc šlo zviditeľniť a vyfotografovať. Na jeho počesť sa toto zariadenie podnes nazýva Wilsonova hmlová komora. 

Komora pomáha registrovať a pozorovať stopy dráh ionizovaných častíc a ich analýzou stanoviť hmotnosť, elektrický náboj a energiu častíc. V komore je udržovaná vrstva nasýtených pár kvapaliny, spravidla etanolu alebo propyletanolu. Jej princíp spočíva v tom, že ionizujúce častice vytvárajú pri svojom pohybe plynným prostredím komory ióny, ktoré sa stávajú kondenzačnými jadrami presýtených pár a tým sa zviditeľní. Pozorovateľ vidí v mieste preletu častice bielu hmlovú stopu. Neskôr Donald Glaser vytvoril ďalšiu úpravu tejto komory, tzv. bublinkovú komoru, v ktorej sa stopy častíc zobrazujú pomocou bubliniek v kvapaline.

Vzal si Jessie Fraserovú v roku 1908 a mali spolu 4 deti. Zomrel blízko Edinburghu v rodinnom kruhu.

## Literatúra
**Asimov's Biographical Encyclopedia of Science and Technology*, Isaac Asimov, 2nd ed., Doubleday & C., Inc., ISBN 0-385-17771-2.
*Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997. ISBN 80-902058-5-2

## Iné projekty

## Externé odkazy
* Charles Thomson Rees Wilsons biography

Kategória:Škótski fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Río Plátano

**Río Plátano** (šp. „Banánová rieka“), alebo aj **Biosférická rezervácia Río Plátano** je chránený územím nachádzajúcim sa v departmente Gracias a Dios na severovýchode Hondurasu na pobreží Karibského mora. Rezervácia bola vyhlásená za svetové prírodné dedičstvo UNESCO v roku 1982. V rezervácii sú pohoria ako aj nížinné pralesy a dodnes v nej žije tradičným spôsobom približne 2 000 Indiánov.

Štatút Svetového dedičstva ohrozuje nelegálna ťažba dreva, pytliactvo, rybolov, zaberanie pôdy a obmedzené možnosti vlády na ochranu.

## Referencie

Kategória:Biosférické rezervácie
Kategória:Lokality Svetového dedičstva v ohrození
Kategória:Lokality Svetového dedičstva v Hondurase
Kategória:Chránené územia v Hondurase
Gracias a Dios

**Gracias a Dios** je department na severovýchode Hondurasu. Jeho sídlo je Puerto Lempira.

Kategória:Departmenty v Hondurase
Puerto Cortés

náhľad

**Puerto Cortés** je prístavné mesto v departmente Cortés v Hondurase. Založil ho Hernando Cortés v roku 1524 ako *Villa de la Natividad de Nuestra Señora*. 

Mesto dostalo dnešný názov na počesť svojho zakladateľa až v roku 1869. Má moderný prístav, najväčší v Hondurase a jeden z najväčších v Strednej Amerike.

V okolí je veľa pláží, známa je aj miestna benátska noc, ktorá sa koná v auguste.

Kategória:Mestá v Hondurase
Dubník (Červenica)

**Dubník** je stará banská osada v katastri obce Červenica. Rozprestiera sa v Slanských vrchoch pod rovnomenným vrchom.

## História
V minulosti osadu obývali baníci pracujúci v neďalekých opálových baniach, brusiči opálov a banskí úradníci. Najviac obyvateľov mal Dubník v 19. storočí, s úpadkom ťažby opálov na začiatku 20. storočia sa osada prakticky vyľudnila.

## Súčasnosť
Dnes je v osade už len jediný pôvodný dom, ktorý používajú lesníci ako hospodársku budovu. V roku 1990 bola zbúraná pôvodná brusiareň opálov a niekoľko ďalších budov. V tesnej blízkosti osady sú stopy po starej banskej činnosti a náučný chodník vybudovaný nadáciou Dubníckych opálových baní.

## Literatúra
### Mapy
* VKÚ, akciová spoločnosť, Harmanec, č. 116, Turistická mapa 116 Slanské vrchy – Veľká Domaša 1 : 50 000, 3. vydanie, 2010, ISBN 978-80-8042-566-1

## Pozri aj
* Dubnícke bane
* Slovenský opál
* Dubník (vrch)
* Vysielač Dubník
* Slanské vrchy

## Externé odkazy
* Poloha na turistickej mape
* Poloha na turistickej/cykloturistickej mape
* Fotografie z túry k opálovým baniam

Kategória:Osady na Slovensku
Kategória:Banské sídla na Slovensku
Kategória:Červenica
Amsterdam Centraal

**Amsterdam Centraal** je hlavná vlaková stanica v Amsterdame. Je jedným z hlavných železničných uzlov Holandska a denne cez ňu prechádza približne 192&nbsp;000 ľudí. Je to tiež začiatočná stanica liniek amsterdamského metra 51, 53 a 54. Hlavným operátorom je kráľovská železničná spoločnosť NS.

Budovu stanice navrhli architekti Pierre Cuypers a  Adolf van Gendt. Stanica bola otvorená v roku 1889. Samotná budova bola postavená v štýle novorenesancie a neogotiky.

Je zastávkou pre vysokorýchlostné vlaky Eurostar, ICE International a Thalys.

Vlaková stanica spája Amsterdam s veľkými európskymi mestami, akými sú Paríž, Brusel, Londýn, Antverpy, Berlín, Kolín, Kodaň, Frankfurt nad Mohanom, Mníchov, Bazilej a Viedeň. Spája tak Amsterdam s európskou diaľkovou dopravnou sieťou, je východiskovým a konečným bodom pre osobné vlaky Deutsche Bahn, francúzskych Štátnych železníc SNCF a belgických NMBS.

Amsterdam Centraal je tiež uzlom regionálnej a mestskej dopravy. Zastavuje tam množstvo autobusov, električky, mestské metro a trajekty.

## Galéria

Súbor:Oost amsterdam cs.JPG|Východná strana Centraal Station
Súbor:Amsterdam Centraal oostzijde.jpg|Pohľad z východu. Vpravo: 'De Oost', bývalá budova balíkovej pošty
Súbor:Detail overkapping C.S..JPG|Detailná fotka interiéru
Súbor:ICE en BNL.jpg|ICE a Beneluxtrein na Centraal Station
Súbor:Eurostar te station Amsterdam Centraal (2).jpg|thumb|Eurostar pod strechou stanice; 22 september 2020
Súbor:Eurostar terminal Amsterdam CS 2020 2.jpg|thumb|Eurostarterminal


## Referencie


## Iné projekty

Kategória:Stavby v Amsterdame
Kategória:Železničné stanice v Holandsku
Kategória:Eklektické stavby
Kategória:Doprava v Amsterdame
Kategória:Architektúra z 1889
Stále tie dni

***Stále tie dni*** je prvý sólový album Mariána Vargu. Vyšiel v roku 1984 vo formáte LP vo vydavateľstve Opus. Skladby sú rozdelené podľa strán vinylu na Antiwar Requiem (A strana) so štyrmi časťami a Sú aj iné veci (B strana) so šiestimi skladbami, epilógom je skladba „Láska, láska“. Album vyšiel v pomerne malom náklade. Skladby z tohto albumu sa stali zdrojom pre jeho prvé sólové vystúpenie.

## Charakteristika
Marián Jaslovský napísal: „... bol pre mnohých prekvapením, nebol medializovaný a s distribúciou to tiež nepreháňali. Možno kvôli opatrnosti, niektoré názvy skladieb a témy evokujú cirkevné motívy...*a ďalej: *Platňa sa diametrálne odlišuje od všetkého čo dovtedy Varga urobil, i už s Collegiom alebo ako skladateľ pesničiek. Koketérie s modernou vážnou hudbou museli znieť pre niektorých poslucháčov až nervovoparalyticky.“

## Charakteristika Mariána Vargu
„Na tejto platni im boli podozrivé už názvy z liturgie. Navyše som nahral skladbu, parodujúcu fašistický alebo komunistický pochod“. Chcel som ukázať, že fašisti a komunisti i v hudbe používali rovnaké postupy. 
Iné vyjadrenie1: „Tá doska bola inak logickým vyústením môjho samostatného hrania na koncertoch, kde som si overoval rôzne postupy. Trebárs prelínanie tonálnej a modálnej hudby, diatonickej s timbrovou. Dodnes mám 'Stále tie dni' celkom rád, len škoda, že v tom aktuálnom čase zostala dobre utajenou platňou. … A mrzí ma, že ani po zvukovej stránke nedopadla najlepšie.“

Iné vyjadrenie2: „Viem, že v tom čase nahrával Hammel album v lepšom štúdiu, ja v tom horšom, ale zato som ho mal dva mesiace voľné len pre seba. Sú tam tie religiózne motívy. Dosť som sa s tým hral, perkusie nahrával Paľo Kozma, gitary dohrávali Laco Lučenič aj Peter Smolinský, ktorým bol aj zvukárom nahrávky.“

## Zoznam skladieb
### Strana A - Antiwar Requiem
# „Dies irae“ - 3:13
# „De profundis“ - 3:48
# „Stabat Mater“ - 8:42
# „Insomnia (Nespavosť)“ -4:42

### Strana B - Sú aj iné veci
# „Vežová hudba“ - 5:29
# „Tie svetlá na nebi sú hviezdy“ - 2:20
# „Detské hry“ - 1:32
# „Ako keď je niekto zamilovaný“ - 3:26
# „Smutný spev sťahovaných vtákov“ - 2:19
# „Novoročný chorál“ - 1:29
# „Láska, láska“ - 3:46
# „...“ - 9:02 bonus na CD

## Nahrávali
* Marián Varga - klavír, syntetizátor, perkusie, spev
* Pavol Kozma - perkusie
* Ladislav Lučenič - elektrická gitara
* Peter Smolinský - akustická gitara

## Poznámky


## Referencie


## Externé odkazy
* ''Stále tie dni'' na domovskej stráne Mariána Vargu
* recenzia na inzine.sk

Kategória:Debutové albumy
Kategória:Hudobné albumy z 1984
Kategória:Albumy Mariána Vargu
Izotermický dej

**Izotermický dej** je termodynamický dej, pri ktorom sa nemení teplota T termodynamickej sústavy. Pri izotermickom deji je teda T = \mbox{konst}, teda \mathrm{d}T = 0.

## Ideálny plyn
Pre izotermický dej je možné zo stavovej rovnice odvodiť **[[Boyleov-Mariottov zákon]]**:
:p V = \mbox{konst},
kde p je tlak plynu a V je jeho objem. Pri izotermickom deji je teda súčin tlaku plynu p a jeho objemu V konštantný.

## Izoterma
right|250px|Izoterma
Závislosť tlaku na objeme pri izotermickom deji je v *p-V* diagrame vyjadrená krivkou označovanú ako izoterma, ktorá má tvar rovnoosej hyperboly.

## Popis javu
Keďže sa pri izotermickom deji nemení teplota, nemení sa ani vnútorná energia sústavy. Podľa prvého termodynamického zákona potom platí
:\delta Q=p\mathrm{d}V

Pri *izotermickom rozpínaní ([[expanzia|expanzii]])* , tzn. \mathrm{d}V>0, je práca vykonaná plynom (tzn. p\mathrm{d}V>0) nahradnená dodaným teplom (\delta Q>0), pretože v opačnom prípade by sa plyn ochladzoval, čo by bolo v rozpore s predpokladom o konštantnej teplote izotermického deja. Pri *izotermickom stláčaní ([[kompresia|kompresii]])* je práca plynu odvádzaná z plynu vo forme tepla, inak by sa plyn zohrieval. Celková vykonaná (spotrebovaná) práca sa teda rovná dodanému (odobranému) teplu, tzn.
:\delta Q = \delta A
Dosadením stavovej rovnice ideálneho plynu je možné po integrácii pre prácu získať vzťah
:A = \int_{V_1}^{V_2}p\mathrm{d}V = nRT \int_{V_1}^{V_2}\frac{\mathrm{d}V}{V} = nRT \ln{\frac{V_2}{V_1}},
kde V_1, V_2 označuje počiatočný a konečný objem plynu, n je látkové množstvo, T je termodynamická teplota plynu a R je molárna plynová konštanta.

Pomocou Boyle-Mariottového zákona je možné tento vzťah prepísať do tvaru
:A = Q = nRT \ln{\frac{V_2}{V_1}} = nRT\ln{\frac{p_1}{p_2}},
kde p_1, p_2 je počiatočný a konečný tlak plynu.

Podľa prvého termodynamického zákona vyplýva z rovnosti práce a tepla, tzn. \delta Q=\delta A, že pri izotermickom deji nedochádza ku zmene vnútornej energie sústavy U, teda 
:\mathrm{d}U=0

Pre zmenu entropie pri izotermickom deji je možné získať vzťah
:\Delta S = \int_1^2 \frac{\delta Q}{T} = nR\int_{V_1}^{V_2} \frac{\mathrm{d}V}{V} = nR\ln{\frac{V_2}{V_1}} = nR\ln{\frac{p_1}{p_2}}

Dôležitou podmienkou izotermického deja je dokonalá výmena tepla. Takúto dokonalú výmenu tepla však v praxi nie je možné zaistiť, podobne ako nie je možné zaistiť dokonalú tepelnú izoláciu systému v prípade adiabatických dejov. Reálne deje nie sú teda ani presne izotermické, ani presne adiabatické, ale prebiehajú niekde medzi týmito hraničnými prípadmi. Takéto deje sa nazývajú polytropické.

## Pozri aj

* Termodynamika
* Termodynamický dej
* Izobarický dej

Kategória:Termodynamické deje
Termodynamický dej

**Termodynamický dej** (iné názvy: **tepelný dej**, **termodynamický proces**) je dej, pri ktorom sa menia niektoré zo stavových veličín.

## Delenie
Termodynamické deje možno rozdeliť na 
* **[[Vratný termodynamický proces|vratné deje]]** (reverzibilné), pri ktorých možno pôvodný (východiskový) stav systému aj jeho okolia dosiahnuť obrátením poradia jednotlivých parciálnych úkonov.
* **nevratné deje** (ireverzibilné), ktoré prebiehajú bez vonkajšieho pôsobenia iba v jednom smere, čiže východiskový stav už nemožno dosiahnuť iba obrátením postupu úkonov. Na dosiahnutie pôvodného stavu je nutné vynaložiť určitú energiu, ktorá musí byť do sústavy dodaná. V bežnom (nie ideálnom) prostredí sú všetky reálne deje nevratné.
Tiež na:

* **rovnovážne deje** - ak sú rozdiely medzi vonkajším a vnútorným tlakom(teplotou) infinitezimálne.
* **nerovnovážne deje** - ak dochádza ku väčším krokom

Kruhový dej je taký, pri ktorom sa po vykonaní parciálnych úkonov systém vráti do pôvodného stavu. Kruhový dej môže byť vratný aj nevratný. Najznámejším príkladom vratného kruhového deja je Carnotov cyklus.

## Termodynamický dej s konštantnou stavovou veličinou
Veľa dejov prebieha tak, že niektorá z termodynamických veličín zostáva počas deja konštantná.

## Rovnica stavu plynu
Z podobnosti vzťahov pre izotermický, adiabatický a polytropický dej možno definovať všeobecnú rovnicu pre zmenu stavu plynu (Poissonov zákon) v tvare
:pV^k = \mbox{konst} \,,
kde p je tlak plynu, V je jeho objem a k je konštanta.

Pre k=1 ide o vzťah pre izotermický dej, pre k rovné Poissonovej konštante \kappa ide o adiabatický dej. Ak  k = n\in (1,\kappa), ide o polytropický dej. Pre k=0 ide o rovnicu izobarického deja a pre k\to\pm\infty ide o izochorický dej.

## Pozri aj

* Termodynamika
* Tepelná výmena
Termodynamická teplota

**Termodynamická teplota** (staršie **absolútna teplota**, **Kelvinova teplota** alebo **Kelvinova absolútna teplota**) je fyzikálna stavová veličina, ktorá vyjadruje stav termodynamickej rovnováhy telesa. Zaviedol ju v roku 1848 anglický fyzik William Thomson, lord Kelvin.

Termodynamická teplota je "absolútna" škála, pretože je meraná od fundamentálneho základu - teplota "nula" je absolútna (nemôže byť nižšia), kedy zaniká aj základný pohyb v materiáloch, ktorý by mohol sprostredkovať tepelnú výmenu.

## Označovanie
* Symbol veličiny: *T* (angl. *temperature*)
* Základná jednotka SI: *[[kelvin]]*, značka jednotky **K**
* Iné používané jednotky: *[[stupeň Celzia]]* °C, *[[stupeň Fahrenheita]]* °F, *[[stupeň Réaumura]]* °R, *[[stupeň Rankina]]* °R

Teplota sa meria teplomerom.

## Pozri aj

* Teplota

## Zdroj
* 

Kategória:Termodynamika
Kategória:Teplota
Ostravak Ostravski

**Ostravak Ostravski** (* 11. august 1967) je pseudonym známeho ostravského bloggera, ktorý v rokoch 2004 až 2006 písal veľmi populárny blog. Jeho texty z blogu vyšli aj knižne (vydavateľstvo Repronis vydalo už 6 dielov - šiesty vyšiel vo februári 2007) a na CD nosičoch.

Ostravakov blog je zaujímavý a svojim spôsobom aj unikátny, pretože je písaný fonetickým prepisom ostravského dialektu. Prevažná väčšina verejnosti považuje jeho štýl za čítavý a humorný, o čom svedčí obrovská návštevnosť na jeho internetovom blogu a desaťtisíce knižných výtlačkov. Pravá identita Ostravaka Ostravskeho je neznáma, občas sa špekuluje aj o možnosti, že za pseudonymom Ostravak sa skrýva niektorá známa a literárne nadaná osobnosť zo severomoravského regiónu (napr. Jaromír Nohavica, ktorý však podobné špekulácie opakovane poprel).

Popularitu Ostravaka Ostravskeho dosvedčuje aj fakt, že jeho weblog už navštívilo vyše 3 miliónov čitateľov a že vznikol aj jeho fanklub, ktorý sa volá *Ostravakova partyja*.

23. februára 2007 mala v ostravskom *Divadle loutek* premiéru hra *Z deniku Ostravaka* 

Koncom roku 2006, pri príležitosti dvojročného výročia písania príbehov, Ostravak Ostravski oznámil na stránkach svojho blogu, že sa rozhodol „zavřeť kram“ a prestať písať príbehy na internete.

## Dielo
* *Denik Ostravaka*, ISBN 80-7329-088-X
* *Denik Ostravaka 2 …eště mě nědostali!*, ISBN 80-7329-095-2
* *Denik Ostravaka 3 …farame dal, no ni?*, ISBN 80-7329-104-5
* *Denik Ostravaka 4 …furt vam nědam spočnuť*, ISBN 80-7329-115-0
* *Denik Ostravaka 5 …už teho bylo v pysk*, ISBN 80-7329-130-4
* *fajne dřysty 1*, ISBN 80-7329-139-8
* *Denik Ostravaka 6 …za lepši zytřki*, ISBN 978-80-7329-145-7
* *fajne dřysty 2*, ISBN 978-80-7329-150-1

## Referencie


## Externé odkazy
* http://ostravak.bloguje.cz/
* http://partyja.wz.cz/
* http://www.ceskatelevize.cz/vysilani/10121578947-denik-ostravaka.html

Kategória:Narodenia v 1967
Kategória:Českí spisovatelia
Kategória:Českí blogeri
Super Nintendo Entertainment System

**Super Nintendo Entertainment System** (tiež nazývaná **Super NES**, **SNES**, alebo **Super Nintendo**) je herná konzola štvrtej generácie, vyrobená firmou Nintendo. Prvýkrát bola uvedená na trh v roku 1990 v Japonsku, kde (rovnako ako aj v Juhovýchodnej Ázii) bola známa pod názvom **Super Family Computer**, alebo **Super Famicom**.

Hry vydané pre túto sa dajú vďaka službe Virtual Console hrať aj na moderných konzolách od Nintenda.

## Hardvér
### Technická špecifikácia
* CPU: Ricoh 5A22, 3.58 MHz, 16-bit
* RAM: 128 KB
* Rozlíšenie: 256 x 224 pixelov
* Paleta farieb: 32 768 farieb (naraz maximálne 256 farieb)

### Kartridže
Vývojári mali možnosť pridávať na herné kartridže (oficiálne nazývané *Game Pak*) špeciálne čipy, vďaka ktorým sa v hrách mohli dosiahnuť nové a lepšie grafické efekty. Vďaka tejto technológii bola konzola schopná zobrazovať (na svoju dobu revolučnú) primitívnu 3D grafiku. Jedným z prvých takýchto 3D titulov od Nintenda bol Star Fox.

### Periférne zariadenia
Medzi mnohé periférne zariadenia vyrobené pre túto konzolu patril napríklad Super Game Boy adaptér, vydaný v roku 1994. Mal tvar kartridžu, do ktorého sa dali zapojiť hry pre prenosné konzoly Game Boy a tým sa dali hrať na televíznej obrazovke. Výhodou tohto adaptéru bolo, že pomocou špeciálneho menu si hráči mohli upravovať farebnú paletu hier, takže z pôvodných čiernobielych hier mohli mať kvázi farebné, ale s tým obmedzením, že sa (kvôli technickým limitáciám Game Boy hier) nedal presiahnuť limit štyroch súčasne zobrazených farieb.

## Verzie
### Rozdiely medzi regiónmi
náhľad|Americká verzia SNES s ovládačom
Americké kartridže hier boli kvôli rozdielnym výstupom úplne nekompatibilné s verziami konzoly určenými pre japonský trh a pre PAL územia. Americké modely SNES taktiež mali úplne iný, hranatejší, sivofialový dizajn.

### Nintendo Classic Mini: Super Nintendo Entertainment System
29. septembra 2017 sa na európskom a americkom trhu začala predávať špeciálna modernizovaná verzia konzoly s názvom **Nintendo Classic Mini: Super Nintendo Entertainment System**. Mala miniaturizovaný dizajn, HDMI výstup a namiesto kompatibility s klasickými kartridžmi obsahovala emulátor s 21 nainštalovanými hrami, z ktorých jedna bola dovtedy nevydaná hra Star Fox 2.

## Referencie

Kategória:Herné konzoly
Kategória:Nintendo
Polytropický dej

**Polytropický dej** alebo **polytropný dej** je termodynamický dej, pre ktorý platí p.V^n = \mbox{konst} \, (pozri nižšie).

Adiabatický dej prebieha pri úplnej tepelnej izolácii. Izotermický dej prebieha za dokonalej výmeny tepla medzi systémom a jeho okolím. Pri skutočných dejoch však nie je možné zaistiť ani dokonalú izolovanosť sústavy, ani dokonalú výmenu tepla. Reálne deje teda prebiehajú medzi týmito dvoma extrémami. Takéto reálne deje sú označované ako  *polytropické*.

## Matematické vyjadrenie
:p.V^n = \mbox{konst} \,,
kde p je tlak plynu, V je jeho objem a n\in(1,\kappa) a \kappa označuje Poissonovu konštantu.

Pre niektoré hodnoty n je proces synonymický s inými procesami:

*ak *n = 0*, potom *P.V<sup>0</sup>=P = konšt*, a ide o izobarický dej (konštantný tlak)

*ak *n = 1*, potom pre ideálny plyn *P.V = N.k.T = konšt*, čo je izotermický dej (konštantná teplota)

*ak *n = <math>\kappa</math> = c<sub>p</sub> / c<sub>V</sub>*, potom pre ideálny plyn ide o adiabatický dej (bez prenosu tepla)
::1 \le \kappa \le 2, \kappa=\frac{c_p}{c_V}=\frac{c_V+R}{c_V}=1+\frac{R}{c_V} * <small>(pozri [[Poissonova konštanta (termodynamika)|Poissonova konštanta]])</small>*

*ak *n = <math>\infty</math>*, potom ide o izochorický dej (konštantný objem)

V p-V diagrame je tento dej zobrazený krivkou **polytropou**, ktorá leží medzi izotermou a adiabatou.

Ak index n kolíše medzi dvoma z hodnôt: 0, 1, \kappa, alebo nekonečno, tak to znamená, že polytropická krivka bude ležať medzi krivkami reprezentujúcimi deje korenšpondujúce hodnotami n.

## Pozri aj

*Termodynamický dej

Kategória:Termodynamické deje
Poissonov zákon (adiabatický dej)

**Poissonov zákon** (iné názvy:  **Poissonova rovnica**, **Poissonov vzťah**, **všeobecná rovnica pre zmenu stavu plynu**) je fyzikálny zákon, ktorý matematicky opisuje tzv. adiabatický dej v ideálnom plyne, pri ktorom nedochádza k tepelnej výmene medzi plynom a jeho okolím.

Pri adiabatickom deji sa mení tlak, objem a teplota plynu, nemení sa však jeho entropia.

Zákon znie:
* \,\!pV ^{\kappa}=\mbox{const.}

respektíve inak:
* \,\!TV ^{\kappa - 1}=\mbox{const.}

* Tp ^{\frac{1-\kappa}{\kappa}}=\mbox{const.}

Kde:
:p = tlak
:V = objem
:T = termodynamická teplota
:\kappa = Poissonova konštanta

Kategória:Eponymické termíny vo fyzike
Streymoy

náhľad|Poloha ostrova Streymoy
**Streymoy** (dán.: *Strømø*, isl.: *Straumey*) je najväčší a najľudnatejší ostrov na Faerských ostrovoch. Leží na ňom hlavné mesto Tórshavn.

## Geografia
thumb|Zima na ostrove Streymoy
Má rozlohu . Je  dlhý a  široký. Na severovýchode sú tu dva hlboké fjordy Kollafjørður a Kaldbaksfjørður. Ostrov je veľmi hornatý, hlavne na severozápade, kde je najvyšší vrch ostrova Kopsenni s 789 metrami. Priemerná nadmorská výška je 

Na ostrove je väčšinou tráva, bez stromov. 

Streymoy je od druhého najväčšieho ostrova Eysturoy oddelený prielivmi Sundini a Tangafjørður na východe. Na západe je ostrov Vágar, na juhu ostrovy Sandoy, Koltur, Hestur a na juhovýchode Nólsoy.

Len 0,2 % povrchu ostrova tvorí voda. Najväčšími jazerami sú Vatnið, Myrarnar a Leynavatn.

## Obyvateľstvo
thumb|Hlavné mesto Tórshavn
Na ostrove žije 22 477 obyvateľov, čo je 40% z celkového počtu obyvateľov na Faerských ostrovoch. Najväčší podiel má najväčšie mesto Tórshavn, ktoré má 15 000 obyvateľov. 

### Tórshavn
Tórshavn je hlavným mestom Faerských ostrovov. Je umiestnené na juhu ostrova a má 12 393 obyvateľov. Meno mesta znamená Thorov prístav, je pomenované po bohovi búrky a bleskov v severskej mytológii.

### Ďalšie mesta
* Hoyvík 3 633 obyvateľov
* Argir 1 907 obyvateľov
* Vestmanna 1 256 obyvateľov
* Kollafjørður 804 obyvateľov

## Doprava
thumb|Most, spájajúci ostrovy Streymoy a Eysturoy
Všetky osady na ostrove sú spojené asfaltovými cestami. Hlavnú cestu do Tórshavnu spojuje s ostrovom Eysturoy most cez prieliv Sundini. V roku 2002 bol dokončený  dlhý tunel, spojucúci ostrovy Streymoy a Vágar. 

Streymoy je spojený pravidelným prevozom na ostrovy Sandoy a Suðuroy. V letných mesiacoch sú pravidelné lodné spoje medzi Hanstholmom v Dánsku, Lerwickom na Shetlandoch, Bergenom v Nórsku a Seyðisfjörðurom na Islande. Na ostrove nie je žiadne letisko. Jediné Faerské letisko je na ostrove Vágar.

## Iné projekty

Kategória:Ostrovy Faerských ostrovov
Górnik Zabrze

[náhľad|[Stadion im. Ernesta Pohla]]
**Górnik Zabrze** (slov. *Baník Zabrze*) je poľský futbalový klub sídliaci v meste Zabrze v Poľsku. Jeho názov odkazuje na ťažbu uhlia, ktorou je mesto známe. V roku 2006 klub kúpila nemecká finančná a investičná spoločnosť Allianz.

## Športové úspechy
* *[[Ekstraklasa|Majster Poľska]] (14):* 1957, 1959, 1961, 1962/63, 1963/64, 1964/65, 1965/66, 1966/67, 1970/71,1971/72, 1984/85, 1985/86, 1986/87, 1987/88.
* *Víťaz Poľského pohára (6):* 1964/65, 1967/68, 1968/69, 1969/70, 1970/71, 1971/72.

## Slávni hráči
*  Jerzy Brzęczek
*  Roman Gergel
*  Erik Grendel
*  Jerzy Gorgoń
*  Róbert Jež
*  Ryszard Komornicki
*  Kamil Kosowski
*  Włodzimierz Lubański
*  Stanisław Oślizło
*  Arkadiusz Milik
*  Andrzej Niedzielan
*  Michał Pazdan
*  Boris Peškovič
*  Lukas Podolski
*  Ernest Pol
*  Andrzej Szarmach
*  Zygfryd Szołtysik
*  Jan Urban
*  Tomasz Wałdoch
*  Józef Wandzik

## Externé odkazy
* oficiálna stránka klubu
* neoficiálna stránka klubu 
* Górnik Zabrze (90minut.pl)


Kategória:Šport v Zabrze
Kategória:Poľské futbalové kluby
Kategória:Futbalové kluby založené v 1948
Borðoy

thumb|Poloha ostrova Borðoy
thumb|Ostrov Borðoy na známke
**Borðoy** (dán.: *Bordø*, isl.: *Borðey*) je jeden z Faerských ostrovov. Má  a 5 002 obyvateľov.

## Geografia
Leží medzi ostrovmi Eysturoy, Kalsoy a Kunoy na západe a Viðoy, Svínoy a Fugloy na východe. Na ostrove je  23 vrcholov, z toho 5 hor. Najvyšší z nich je Lokki meriaci . Ďalšie hory Háfjall (), Borðoyarnes (), Depilsknúkur () a Hálgafelli ().

Sú tu dva fjordy Borðoyarvík a Árnfjarðarvík.

### Mestá a obce
* Klaksvík 4 681 obyvateľov, druhé najväčšie mesto na Faerských ostrovoch
* Norðdepil 169 obyvateľov
* Norðoyri 72 obyvateľov
* Árnafjørður 59 obyvateľov
* Ánir 18 obyvateľov

Len 0,1 % rozlohy ostrova tvorí voda.

## Doprava
V roku 2006 bol postavený podmorský tunel Norðoyatunnilin meriaci , ktorý dnes spája Klaksvík a mesto Leirvík na ostrove Eysturoy. S ostrovom Kunoy a ostrovom Viðoy je spojený mostom. Jediný prístav na ostrove je v Klaksvíku.

## Iné projekty

Kategória:Ostrovy Faerských ostrovov
Turská dolina

**Turská dolina** je dolina v Lúčanskej Fatre pri obci Turie. Je dlhá približne  a preteká ňou Turiansky potok.

## Poloha
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Dolina leží v Žilinskom kraji, v okrese Žilina a na katastrálnom území obce Turie. 

Začína sa na hornom konci obce Turie a pokračuje juhovýchodným smerom na úpätie vrchu Krížava (). Na severovýchode dolinu vymedzuje hrebeň, vedúci vrchom Mikušová (), Dolná roveň (), Horná roveň () a Skalnatá () na Minčol (), pokračuje hlavným hrebeňom Lúčanskej Fatry cez Dlhú lúku () a Zázrivú () na Krížavu. Odtiaľ hranica údolia pokračuje bočným hrebeňom cez Skalku (), Kobylie () a Ostrú () na Čipčie (). Krajinársky dolina ústi do Žilinskej kotliny, resp. jej podcelku Rajecká kotlina už v oblasti zástavby obce Turie, v nadmorskej výške okolo 

Dolinou vedie asfaltová cesta až na rázcestie Sačné v nadmorskej výške  a do bočných dolín z nej odbočujú lesné cesty. Nad lokalitu Spoj troch dolín ňou vedie značený chodník na Minčol (). Horská cesta umožňuje prístup až na Martinské hole, čo využívajú horskí cyklisti. V oblasti sú významné pramene pitnej vody. Ústie doliny zdobia skalné útvary „Síčeskala“, o niečo vyššie sa nachádza aj Domov sociálnych služieb a niekoľko rekreačných chát. Cenným územím je *prales Skalnatá*, ktorý sa zachoval v severovýchodnej časti doliny na ploche 41 hektárov. Okrem statných bukov a jedlí sa tu vyskytujú bresty, smreky a javory.

## Galéria

Súbor:Turie dol.jpg|Horný koniec a ústie doliny
Súbor:Turská dolina.JPG|Pohľad od kaplnky
Súbor:DSS_Turie.JPG|DSS Turie


## Referencie

## Iné projekty

## Externé odkazy
* Cyklotrasa Turskou dolinou
* Poloha na turistickej mape

Kategória:Doliny Malej Fatry
Kategória:Turie
Róbert Tomaschek

**Róbert Tomaschek** (* 25. august 1972, Nitra) je bývalý slovenský futbalový reprezentant.

Tomaschek hrával za Nitru a Slovan, jeho posledným klubom bol škótsky Heart of Midlothian FC, do ktorého prestúpil za 500&nbsp;000 libier. V roku 2002 vo veku 30 rokov ohlásil koniec aktívnej činnosti v dôsledku zranenia kolena.

Po skončení kariéry bol funkcionárom v mládežníckych kategóriach reprezentácie. V súčasnosti pôsobí ako technický vedúci .

## Úspechy
* Slovenská liga: 1994, 1995, 1996, 1999
* Slovenský pohár: 1994, 1997, 1999
* Futbalista roka: umiestnenie TOP 10: 1994, 1995, 1996, 1998
* Jedenástka roka: 1993, 1994, 1995, 1996, 1997, 1998

## Referencie

Kategória:Narodenia v 1972
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči Heart of Midlothian FC
Kategória:Osobnosti z Nitry
Kategória:Hráči FC Nitra
Alessandro Costacurta

**Alessandro Costacurta** (* 24. apríl 1966, Orago, Varese) je bývalý taliansky profesionálny futbalový obranca. Známy hlavne pre jeho defenzívne úlohy popri Paolovi Maldinimu v AC Miláno. V tomto klube hrával v rokoch 1987 až 2007 krátky čas hosťoval v AC Monza. Od sezóny 2007-08 bol s Maurom Tassottim asistentom trénera Carla Ancelottiho.

Costacurta vyhral Scudetto sedemkrát a päťkrát vyhral Európsky pohár/Ligu majstrov (1989, 1990, 1994, 2003, 2007). 7. mája 2007 vo veku 41 rokov ohlásil ukončenie aktívnej kariéry. Costacurta je tretí v počte zápasov v histórii AC Miláno so 458 ligovými zápasmi a celkovo 663 zápasmi. Vo veku 41 rokov bol tiež najstarším hráčom AC Miláno (tento rekord prekonal až v roku 2023 Zlatan Ibrahimovič).

Od 24. augusta 2010 je súčasťou tímu Sky ako komentátor a publicista.

## Referencie


## Iné projekty

## Externé odkazy
* Profil na transfermarkt.it

Kategória:Talianski futbalisti
Kategória:Talianski futbaloví tréneri
Kategória:Hráči AC Miláno
Kategória:Hráči Serie A
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998